અગાઉની ‘સોમનાથથી અયોધ્યા યાત્રા’ને મળેલી સફળતાને ધ્યાન રાખીને લાલકૃષ્ણ અડવાણીની ઇચ્છા હતી કે તે પોતાની રથયાત્રાની શરૂઆત ગુજરાતથી કરે. પોતે ખુદ ગાંધીનગરના સંસદસભ્ય હોવાથી પણ અડવાણી ઇચ્છતા હતા કે હવે પછીની રથયાત્રા ગુજરાતથી જ કરવામાં આવે. અડવાણીએ આ બાબતની વાતચીત મુખ્ય પ્રધાન નરેન્દ્ર મોદી સાથે પણ કરી હતી, પણ નરેન્દ્ર મોદીએ આ બાબતનો કોઈ જવાબ નહોતો આપ્યો. ત્રણેક વખત કહ્યા પછી પણ નરેન્દ્ર મોદીને ત્યાંથી બરાબર જવાબ આવ્યો નહીં એટલે લાલકૃષ્ણ અડવાણીએ નક્કી કરી લીધું કે હવે પછીની રથયાત્રા ગુજરાતને બદલે બિહારના સારન ગામથી રથયાત્રાનો પ્રારંભ કરવો.